יחסי הרשות הפלסטינית – מקסיקו

יחסי הרשות הפלסטינית–מקסיקו הם היחסים הדיפלומטיים בין המדינות המקסיקניות המאוחדות לרשות הפלסטינית. שתי המדינות חברות באונסק"ו. במהלך ההצבעה על תוכנית החלוקה ב-29 בנובמבר 1947 מקסיקו הייתה אחת מעשר המדינות שנמנעו מהצבעה. באוגוסט 1975 נפגש נשיא מקסיקו לואיס אצ'ווריה אלווארס עם ראש הארגון לשחרור פלסטין (אש"ף), יאסר ערפאת, בקהיר שבמצרים וממשלת מקסיקו כוננה עד מהרה יחסים דיפלומטיים עם אש"ף. באותה שנה, אש"ף פתח "משרד מידע" במקסיקו סיטי ששודרג למשרד למשלחת מיוחדת בשנת 1995 לאחר הסכם אוסלו השני בו נערך הסכם בין ישראל לאש"ף ביהודה ושומרון ורצועת עזה על קיום ממשל עצמי זמני בשטחים הפלסטיניים. ביוני 2000 ערכה שרת החוץ המקסיקנית רוסאריו גרין ביקור רשמי בעזה וברמאללה. במהלך ביקורה נפגשה השרה עם נשיא הרשות הפלסטינית ערפאת והעבירה לו את המסר שהעביר נשיא מקסיקו ארנסטו סדייו, שהזמין רשמית את ערפאת למקסיקו. גרין נפגשה גם עם השר לתכנון ולשיתוף פעולה בינלאומי. בשנת 2005 פתחה מקסיקו נציגות ברמאללה. בשנת 2009 ביקר שר החוץ ריאד אל-מאלכי במקסיקו והיה לשר החוץ הפלסטיני הראשון שעשה זאת. בשנת 2011, מקסיקו נמנעה מההצבעה על כך שאפשרה לרשות הפלסטינית להיות חברה באונסק"ו. בשנת 2012, מקסיקו הצביעה בעד הפיכת הרשות הפלסטינית למדינה משקיפה באו"ם. ביוני 2011 נחשף פסלו של נשיא הרשות הפלסטינית לשעבר, יאסר ערפאת, במקסיקו סיטי. במהלך עימותים מרובים בין ישראל לבין פלסטין מקסיקו נותרה נייטרלית וביקשה ששני הצדדים יפסיקו להילחם וימשיכו בתהליך השלום. בדצמבר 2018 ביקר שר החוץ ריאד אל-מאלכי במקסיקו כדי להשתתף בהשבעה של נשיא מקסיקו, אנדרס מנואל לופס אוברדור. שתי המדינות חתמו על כמה הסכמים כגון הסכם ערים תאומות בין הערים בית לחם ומונטריי (1999); מזכר הבנות בין מזכירות יחסי החוץ של מקסיקו ומשרד החוץ של הרשות הלאומית הפלסטינית (2009), הסכם שיתוף פעולה בתחום הבריאות בין מזכירות הבריאות של מקסיקו לבין משרד הבריאות של הרשות הלאומית הפלסטינית (2011); והסכם ערים תאומות בין הערים רמאללה וטולוקה (2014). בדצמבר 2008 תרמה מקסיקו תרומה כספית בסך 50,000 דולר למבצע "קו החיים" בעזה, של תוכנית המזון העולמית (WFP), במטרה לסייע במתן סיוע במזון ל-365,000 פלסטינים, כולל 50,000 ילדים בגיל בית הספר מ-85 מרכזים חינוכיים ברצועת עזה. ב-12 באוקטובר 2014, נכחה מקסיקו בפגישת התורמים בקהיר, מצרים לצורך שיקום עזה, שבמהלכה ממשלת מקסיקו התחייבה לתרום 1.1 מיליון דולר להקלת המשבר ההומניטרי בעזה. מקסיקו תורמת מדי שנה תרומה מרצון לאונר"א. בשנת 2017 הגדילה מקסיקו את תרומתה השנתית ל-250,000 דולר. למקסיקו יש נציגות ברמאללה. לרשות הפלסטינית יש משרד משלחת מיוחד במקסיקו סיטי. מדיה וקבצים בנושא יחסי הרשות הפלסטינית – מקסיקו בוויקישיתוף México-Palestina (in Spanish) Relaciones entre México y Palestina (in Spanish) Las Relaciones Diplomáticas de México con los Países de Medio Oriente (in Spanish) The Israeli-Palestinian Interim Agreement Cronología de Política Exterior de México (in Spanish) Proposición con punto de Acuerdo sobre la Apertura de una Representación en Ramala (in Spanish) El Ministro de Asuntos Exteriores de la Autoridad Nacional Palestina, Doctor Riyad al-Maliki realizó una visita a México (in Spanish) (ארכיון) México se abstuvo en el ingreso de Palestina a la Unesco (in Spanish) México vota a favor de Palestina como Estado Observador (in Spanish) Erigen "primera" estatua de Arafat en Azcapotzalco (in Spanish) México llama al cese inmediato de las hostilidades entre Israel y Palestina (in Spanish) Comienzan a llegar a México los invitados a toma de Posesión de AMLO (in Spanish) Representative office of Mexico in Ramallah Special Delegation office of Palestine in Mexico City